
OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA 
ARHEOLOŠKOG MUZEJA NARONA ZA 2025.

I. UVOD

Godišnji izvještaj o izvršenju financijskog plana za 2025. godinu izrađen je sukladno odredbama članka 86. stavka 3. Zakona o proračunu (NN 144/21) te članka 52. Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023). Navedenim propisima utvrđena je obveza izrade i podnošenja prijedloga godišnjeg izvještaja o izvršenju financijskog plana proračunskih korisnika, kao i sadržaj te struktura izvještaja.
[bookmark: _GoBack]Godišnji izvještaj o izvršenju financijskog plana Arheološkog muzeja Narona (dalje: AMN) daje pregled ostvarenja planiranih prihoda te izvršenja rashoda u odnosu na financijski plan za 2025. godinu. Njegova je osnovna svrha prikazati u kojoj su mjeri planirane financijske pozicije ostvarene, odnosno jesu li planirani prihodi i rashodi realizirani u skladu s donesenim financijskim planom.
Obrazloženje Prijedloga godišnjeg izvještaja o izvršenju financijskog plana AMN za 2025. (dalje: Izvještaj) sastoji se od općeg i posebnog dijela. Opći dio Izvještaja AMN sadrži: Sažetak Računa prihoda i rashoda i Račun prihoda i rashoda prema ekonomskoj klasifikaciji, Izvještaj o prihodima i rashodima prema izvorima financiranja te Izvještaj o rashodima prema funkcijskoj klasifikaciji. 
U općem dijelu Izvještaja također se nalazi Račun financiranja, međutim budući da AMN nema primitaka od financijske imovine i zaduživanja, a isto tako nema izdataka za financijsku imovinu i otplate instrumenata zaduživanja ovaj dio Izvještaja ostaje prazan. 
Posebni dio Izvještaja daje detaljniji prikaz izvršenja financijskog plana i sadrži izvršenje rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
Vezano uz Posebne izvještaje u Prijedlogu godišnjeg izvještaja o izvršenju financijskog plana AMN ima samo Izvještaj o stanju potraživanja i dospjelih (nedospjelih) obveza. 
Godišnji izvještaj o izvršenju financijskog plana stoga predstavlja važan instrument praćenja i analize financijskog poslovanja, kojim se omogućuje uvid u ostvarenje planiranih financijskih ciljeva te procjena uspješnosti provedbe planiranih aktivnosti u 2025. godini.


II. ZAKONSKI OKVIR
Pravilnik o polugodišnjem i godišnjem izvještaju o izvršenju proračuna i financijskog plana (NN 85/23)
Zakon o proračunu (NN144/21)
Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20)
Zakon o ustanovama (NN 76/93, 29/97, 47/99, 35/08, 127/19, 151/22)
Obveza izrade Izvještaja o izvršenju za svakog proračunskog korisnika proizlazi iz činjenice da je financijski plan (koji je dio proračuna) donesen na razini svakog korisnika i usvojen od strane njegovog upravljačkog tijela, a Godišnji izvještaj o izvršenju financijskog plana pokazuje ostvarenje tog plana.
Prema Zakonu o proračunu čl. 86. korisnik je dužan upravljačkom tijelu dostaviti Godišnji izvještaj o izvršenju financijskog plana. Izvršenje financijskog plana mora usvojiti upravljačko tijelo proračunskog korisnika.
Kako je prethodno navedeno, poštujući odredbe čl. 86. Zakona o proračunu (NN144/21), Arheološki muzej Narona dostavlja Godišnji izvještaj o izvršenju financijskog plana za 2025. godinu. Uz obrazloženje prilažemo i pripadajuće tablice za izradu Izvještaja za 2025. godinu.


III. OBRAZLOŽENJE OPĆEG DIJELA
 
1. Sažetka Računa prihoda i rashoda

U općem dijelu Izvještaja daje se sažeti pregled ostvarenih prihoda i primitaka te izvršenih rashoda i izdataka u odnosu na planirane vrijednosti utvrđene Financijskim planom za 2025. godinu, odnosno njegovim izmjenama i dopunama – Rebalansom III.
Ukupni prihodi ostvareni u razdoblju od 1. siječnja do 31. prosinca 2025. godine iznose 3.237.680,52 EUR, što predstavlja 99,10 % u odnosu na planirane prihode prema Rebalansu III koji su iznosili 3.267.059,13 EUR.
Ukupni rashodi u istom razdoblju iznose 3.266.591,66 EUR, što predstavlja 95,53 % planiranih rashoda prema Rebalansu III koji su iznosili 3.419.316,13 EUR. Od toga rashodi poslovanja iznose 522.957,62 EUR (80,85 % plana), dok rashodi za nabavu nefinancijske imovine iznose 2.743.634,04 EUR (98,96 % plana). Najveći dio rashoda za nabavu nefinancijske imovine odnosi se na investiciju u tijeku – izgradnju Lapidarija Arheološkog muzeja Narona, koja je tijekom 2025. godine izvršena u iznosu od 2.616.867,96 EUR.
Razlika između ostvarenih prihoda i izvršenih rashoda u 2025. godini iznosi -28.911,14 EUR, odnosno iskazan je manjak prihoda u odnosu na rashode. Navedeni manjak pokriven je raspoloživim sredstvima prenesenim iz prethodne godine. Iz prethodne godine preneseno je 152.257,00 EUR, dok sredstva koja se prenose u sljedeće razdoblje iznose 123.345,86 EUR.
U računu financiranja tijekom 2025. godine nisu ostvareni primici od financijske imovine i zaduživanja niti izdaci za financijsku imovinu i otplate zajmova.
Iz prenesenih sredstava iz prethodne godine za potrebe redovnog poslovanja tijekom 2025. godine utrošeno je ukupno 44.265,90 EUR, prema izvorima financiranja i programima kako slijedi:
	Izvor
	Iznos utrošenih sredstava (EUR)
	Namjena / programi

	43
	27.292,14
	Arheološka istraživanja, konzervacija nalaza i nabava opreme – 6.148,75 EUR; Tisak publikacije Zidine Narone E. Marina (katalozi i monografije) – 3.094,00 EUR; Tisak publikacije A. Busuladžića Zaboravljena Narona – 4.350,00 EUR; Izložba Ad Mensam – 5.000,00 EUR; Georadarska i lidar istraživanja – 8.625,00 EUR; Troškovi redovnog poslovanja – 74,39 EUR

	31
	13.507,87
	Promotivne aktivnosti – 2.656,20 EUR; Otkupi – 2.945,00 EUR; Rashodi za plaće i druga materijalna prava – 5.693,07 EUR; Rashodi redovnog poslovanja – 2.213,60 EUR

	52
	3.465,89
	Tisak publikacije Zidine Narone E. Marina (katalozi i monografije) – 1.556,00 EUR; Rashodi za plaće i druga materijalna prava – 1.909,89 EUR

	UKUPNO
	44.265,90
	Utrošena sredstva prenesena iz prethodne godine


Tablični prikaz daje pregled utroška sredstava prenesenih iz prethodne godine prema izvorima financiranja te programima i aktivnostima za koje su sredstva korištena tijekom 2025. godine.
Iz navedenog proizlazi da je Financijski plan za 2025. godinu realiziran u skladu s planiranim iznosima utvrđenim Rebalansom III, pri čemu su ukupni prihodi i rashodi ostvareni u visokom postotku u odnosu na planirane vrijednosti.


2. Račun prihoda i rashoda AMN

Obrazloženje računa prihoda i rashoda AMN iskazuje  prema ekonomskoj klasifikaciji, izvorima financiranja i funkcijskoj klasifikaciji.  
Prihodi
U Računu prihoda i rashoda prihodi i rashodi prikazani su na razini razreda, skupine, podskupine i odjeljka ekonomske klasifikacije. Ukupno ostvareni prihodi u 2025. godini iznose 3.237.680,52 EUR, što predstavlja povećanje od 1,49 % u odnosu na isto razdoblje prethodne godine, dok je u odnosu na plan prihoda ostvarenje iznosilo 99,10 %.
U skupini 63 – Pomoći iz inozemstva i od subjekata unutar općeg proračuna evidentirani su prihodi iz izvora 52, odnosno sredstva ostvarena od Hrvatskog zavoda za zapošljavanje te jedinica lokalne i regionalne samouprave (Grad Metković i Dubrovačko-neretvanska županija). U odnosu na plan prihodi su ostvareni u nešto manjem iznosu, odnosno 3,64 % manje, što je posljedica činjenice da se navedena sredstva ostvaruju temeljem prijava na natječaje i odobrenih potpora, čiji konačni iznosi ovise o rezultatima natječajnih postupaka te ih nije moguće u potpunosti predvidjeti u fazi planiranja. U odnosu na isto razdoblje prethodne godine više su ostvareni za 636,66 % iz razloga što u 2024. AMN nije realizirao prihode od HZZ-e.
U podskupini 652 – Prihodi po posebnim propisima iskazani su namjenski prihodi koje AMN ostvaruje od prodaje ulaznica (izvor 43). U 2025. godini ovi prihodi ostvareni su u iznosu od 35.347,56 EUR, što je 15,11 % manje u odnosu na isto razdoblje 2024. godine, dok su u odnosu na plan ostvareni u 12,46 % manjem iznosu. Smanjenje ostvarenja može se djelomično povezati s promjenama u dinamici i strukturi turističkih posjeta tijekom godine, što je utjecalo na ukupnu posjećenost muzeja i posljedično na ostvarenje prihoda od ulaznica.
U podskupini 661 – Prihodi od prodaje proizvoda i robe te pruženih usluga evidentirani su prihodi ostvareni od prodaje muzejske robe (replika) i pružanja usluga (izvor 31). Ukupni prihodi u ovoj podskupini ostvareni su u iznosu od 26.259,65 EUR, što predstavlja smanjenje od 20,31 % u odnosu na isto razdoblje prethodne godine, odnosno 11,34 % manje u odnosu na planirano.
Smanjenje ukupnog ostvarenja prvenstveno je posljedica manjeg prihoda od pruženih usluga, koje uključuju i usluge arheoloških istraživanja. Ostvarenje ovih prihoda ovisi o povremenim zahtjevima za angažman muzeja na arheološkim istraživanjima na terenu te stoga ne predstavlja redovnu i kontinuiranu djelatnost muzeja, već je uvjetovano vanjskim okolnostima i potrebama investitora ili drugih naručitelja.
Istodobno, analitički gledano, na odjeljku 6614 – Prihodi od prodaje proizvoda i robe zabilježen je porast od 4,05 % u odnosu na isto razdoblje prethodne godine, što upućuje na povećan interes posjetitelja za muzejske proizvode.
Najveći dio ukupno ostvarenih prihoda odnosi se na sredstva Ministarstva kulture i medija, koja su u 2025. godini ostvarena u iznosu od 3.148.402,90 EUR (izvor 11 – opći prihodi i primici). Navedena sredstva planiraju se u okviru podskupine 671 – Prihodi iz nadležnog proračuna za financiranje redovne djelatnosti proračunskih korisnika, te služe za financiranje redovne i programske djelatnosti Arheološkog muzeja Narona.
U odnosu na 2024. godinu prihodi iz ove podskupine veći su za 1,18 %, što ukazuje na kontinuitet u financiranju i stabilnost u planiranju i izvršavanju djelatnosti muzeja, dok su u odnosu na plan ostvareni u iznosu od 99,37 %. 
Na odjeljku 6712 – Prihodi iz nadležnog proračuna za financiranje rashoda za nabavu nefinancijske imovine ostvaren je najveći dio prihoda iz državnog proračuna, u iznosu od 2.731.057,66 EUR. Tijekom 2025. godine u Arheološkom muzeju Narona nastavljena je provedba kapitalnog projekta izgradnje Lapidarija AMN. Za realizaciju navedenog projekta u 2025. godini iz izvora 11 – državni proračun utrošena su sredstva u iznosu od 2.616.108,63 EUR, dok je iz vlastitih sredstava muzeja osigurano dodatnih 759,33 EUR. U 2025. godini muzej je također izvršio kupnju novog prostora u gradu Metkoviću, financiranu iz državnog proračuna (izvor 11), u vrijednosti od 98.629,03 EUR. Osim toga, tijekom godine izvršena su ulaganja u drugu nefinancijsku imovinu iz istog izvora u iznosu od 16.320,00 EUR.
Prihodi za financiranje redovne djelatnosti, odnosno za plaće, materijalne i financijske rashode, programsku djelatnost evidentirani su na odjeljku 6711 – Prihodi iz nadležnog proračuna za financiranje rashoda poslovanja, te su ostvareni u iznosu od 417.345,24 EUR. 
Ukupni prihodi iz državnog proračuna u iznosu od 3.148.402,90 EUR u cijelosti su realizirani te su utrošeni za pokriće planiranih rashoda.

b) Rashodi
Ukupni rashodi AMN po svim izvorima u 2025. godini izvršeni su u iznosu od 3.266.591,66 EUR, što predstavlja 95,53% izvršenja u odnosu na plan, dok su u odnosu na isto razdoblje prethodne godine rashodi ostvareni na približno istoj razini, odnosno ostvareno je 98,82%. Rashodi su iskazani prema ekonomskoj klasifikaciji na razini razreda, skupine, podskupine i odjeljka.

Rashodi poslovanja (razred 3)
Rashodi poslovanja ostvareni su u iznosu od 522.957,62 EUR, što je 18,75 % više u odnosu na 2024. godinu, dok su u odnosu na plan ostvareni u iznosu od 80,85 %. Manje izvršenje u odnosu na plan dijelom je posljedica racionalnog upravljanja rashodima te činjenice da određene planirane aktivnosti i troškovi nisu realizirani u punom opsegu tijekom izvještajnog razdoblja.

Rashodi za zaposlene
Rashodi za zaposlene ostvareni su u iznosu od 318.293,63 EUR, što predstavlja 97,17 % izvršenja u odnosu na plan, odnosno 13,83 % više u odnosu na prethodnu godinu. Povećanje rashoda u odnosu na 2024. godinu posljedica je rasta osnovice plaća i drugih prava zaposlenika te povećanja ostalih rashoda za zaposlene.

Materijalni rashodi
Materijalni rashodi ostvareni su u iznosu od 203.235,35 EUR, što predstavlja 27,42 % više u odnosu na prethodnu godinu, dok su u odnosu na plan ostvareni u iznosu od 64,21 %. Manje izvršenje u odnosu na plan posljedica je činjenice da dio planiranih aktivnosti i troškova nije realiziran u planiranom opsegu tijekom izvještajne godine.
U okviru materijalnih rashoda:
· Naknade troškova zaposlenima izvršene su u iznosu od 15.329,39 EUR, što je 40,95 % više u odnosu na prethodnu godinu, a povećanje se odnosi prvenstveno na veći broj službenih putovanja, troškove prijevoza te stručno usavršavanje zaposlenika.
· Rashodi za materijal i energiju ostvareni su u iznosu od 56.262,80 EUR, što je 47,32 % više u odnosu na 2024. godinu, ponajprije zbog povećanih troškova materijala, sirovina i energenata potrebnih za redovno funkcioniranje muzeja i provedbu aktivnosti vezanih uz redovnu i programsku djelatnost.
· Rashodi za usluge ostvareni su u iznosu od 125.237,89 EUR, odnosno 17,32 % više u odnosu na prethodnu godinu. Povećanje se najvećim dijelom odnosi na intelektualne i osobne usluge, zakupnine i najamnine te Ostale usluge na odjeljku 3239 povezane s redovnim funkcioniranjem muzeja i provedbom aktivnosti.
· Ostali nespomenuti rashodi poslovanja ostvareni su u iznosu od 6.405,27 EUR, što je 73,62 % više u odnosu na prethodnu godinu, a povećanje se najvećim dijelom odnosi na troškove osiguranja i reprezentacije.
Financijski rashodi
Financijski rashodi ostvareni su u iznosu od 1.428,64 EUR, što je 13,22 % više u odnosu na prethodnu godinu, dok su u odnosu na plan ostvareni u iznosu od 51,95 %. Ovi rashodi odnose se uglavnom na bankarske usluge i usluge platnog prometa, a niže izvršenje u odnosu na plan rezultat je manjeg opsega transakcija i troškova od planiranih.

Rashodi za nabavu nefinancijske imovine (razred 4)
Rashodi za nabavu nefinancijske imovine izvršeni su u iznosu od 2.743.634,04 EUR, što predstavlja 98,96 % izvršenja u odnosu na plan, dok su u odnosu na prethodnu godinu manji za 9,14 %. Ovi rashodi najvećim dijelom odnose se na kapitalna ulaganja u izgradnju Lapidarija AMN u iznosu od 2.616.867,96 EUR, kupnju novog poslovnog prostora u iznosu od 98.629,03 EUR kao i na ulaganja u opremu i muzejske izloške. Može se zaključiti da su rashodi za nabavu nefinancijske imovine realizirani gotovo u potpunosti u skladu s planom. Usporedba s prethodnom godinom otežana je s obzirom na to da dinamika ovih rashoda ovisi o tijeku realizacije investicijskih projekata i planiranim kapitalnim ulaganjima. 
U okviru rashoda za nabavu proizvedene dugotrajne imovine evidentirana su i ulaganja u postrojenja i opremu u iznosu od 20.067,81 EUR, što je više u odnosu na prethodnu godinu, a odnosi se prvenstveno na nabavu opreme za rad stručnog odjela AMN te uredske opreme. Također, u 2025. godini ostvareni su rashodi za nabavu knjiga i ostalih izložbenih vrijednosti u iznosu od 6.194,29 EUR, koji se odnose na nabavu stručne literature i muzejske građe potrebne za obavljanje muzejske djelatnosti.

Zaključno
Ukupno ostvarenje rashoda u 2025. godini u odnosu na plan ukazuje na visoku razinu realizacije planiranih aktivnosti, uz istodobno racionalno upravljanje sredstvima. Većina rashoda usmjerena je na provedbu kapitalnog projekta izgradnje Lapidarija AMN, kao i na osiguravanje uvjeta za redovno funkcioniranje muzeja i provedbu njegove programske djelatnosti.


3. Izvori financiranja

U Izvještaju o prihodima i rashodima prema izvorima financiranja prikazani su prihodi i rashodi AMN prema izvorima iz kojih se financira obavljanje djelatnosti muzeja. Osnovni izvori financiranja muzeja su izvor 11 – opći prihodi i primici iz državnog proračuna, izvor 31 – vlastiti prihodi, izvor 43 – prihodi za posebne namjene te izvor 52 – pomoći iz drugih proračuna i institucija.
Najveći dio prihoda muzeja ostvaruje se iz državnog proračuna (izvor 11) putem Ministarstva kulture i medija, kojim se financira redovna djelatnost i programska djelatnost AMN. U 2025. godini ostvareni su u iznosu od 3.148.402,90 EUR što je 99,37% plana. 
Vlastiti prihodi (izvor 31) ostvareni su u iznosu od 26.261,19 EUR, što predstavlja 79,70 % ostvarenja u odnosu na prethodnu godinu, odnosno 88,65 % u odnosu na plan. Ovi prihodi ostvaruju se prodajom muzejske robe, proizvoda i pružanjem usluga te ovise o opsegu aktivnosti i angažmanima muzeja, posjećenosti muzeju.
Prihodi za posebne namjene (izvor 43) ostvareni su u iznosu od 35.347,56 EUR, odnosno 84,89 % u odnosu na prethodnu godinu te 87,54 % u odnosu na plan, a odnose se na prihode od prodaje ulaznica.
Pomoći (izvor 52) ostvarene su u iznosu od 27.668,87 EUR, što je 636,66 % više u odnosu na prethodnu godinu, dok su u odnosu na plan ostvarene u iznosu od 96,36 %. Ova sredstva odnose se na potpore Hrvatskog zavoda za zapošljavanje te jedinica lokalne i regionalne samouprave. Veliki postotak povećanja u odnosu na prethodnu godinu rezultat je činjenice da u 2024. godini nisu ostvarene potpore Hrvatskog zavoda za zapošljavanje, dok su u 2025. godini te potpore realizirane.
Ukupni rashodi muzeja u 2025. godini po svim izvorima izvršeni su u iznosu od 3.266.591,66 EUR, odnosno 95,53 % u odnosu na plan, a u odnosu na isto razdoblje prethodne godine u iznosu od 98,82%. Najveći dio rashoda financiran je iz državnog proračuna (izvor 11) u iznosu od 3.148.402,90 EUR, što predstavlja 99,37 % izvršenja u odnosu na plan.
Rashodi financirani iz vlastitih prihoda (izvor 31) izvršeni su u iznosu od 38.379,86 EUR, što predstavlja 43,73 % planiranih sredstava. Niže ostvarenje u odnosu na plan rezultat je činjenice da su u financijskom planu uključeni rashodi definirani Odlukom o rasporedu rezultata za 2025. godinu, koji će se financirati iz prenesenih sredstava iz prethodne godine. Od ukupno prenesenih sredstava iz izvora 31 u iznosu od 58.135,22 EUR, tijekom izvještajnog razdoblja utrošeno je 13.507,87 EUR.
Rashodi financirani iz prihoda za posebne namjene (izvor 43) izvršeni su u iznosu od 48.782,13 EUR, odnosno 37,23 % planiranih sredstava. I na ovom izvoru riječ je o korištenju prenesenih sredstava iz prethodne godine, koja su iznosila 90.655,89 EUR, od čega je u izvještajnom razdoblju realizirano 27.291,14 EUR.
Rashodi financirani iz pomoći (izvor 52) izvršeni su u iznosu od 31.026,77 EUR, što predstavlja 96,41 % plana. Prenesena sredstva iz ranijih godina iz ovog izvora iznosila su 3.465,89 EUR te su u cijelosti utrošena tijekom 2025. godine.
Zaključno se može reći da je veće izvršenje rashoda u odnosu na ostvarene prihode iz navedenih izvora posljedica činjenice da je AMN na početku 2025. godine raspolagao prenesenim sredstvima iz prethodne godine u iznosu od 152.257,00 EUR. Dio prenesenih sredstava utrošen je tijekom 2025. godine za financiranje programskih aktivnosti planiranih Odlukom o rasporedu rezultata za 2024. godinu, pri čemu je iz prenesenog viška prihoda ukupno utrošeno 44.265,90 EUR. Time je omogućeno financiranje dijela rashoda koji nisu bili pokriveni prihodima ostvarenim u tekućoj godini, u skladu s planiranim programskim aktivnostima muzeja.
Analiza izvora financiranja pokazuje da se djelatnost Arheološkog muzeja Narona u najvećoj mjeri financira sredstvima državnog proračuna, dok vlastiti prihodi, namjenski prihodi i pomoći predstavljaju dodatne izvore financiranja koji doprinose provedbi programskih aktivnosti i razvoju muzejske djelatnosti. 

[image: ]
Tablica: Prihodi i rashodi prema izvorima financiranja u 2025. godini


4. Stanje novčanih sredstava
Podaci o stanju novčanih sredstava na računu AMN prema izvorima financiranja na početku i na kraju 2025. godine prikazani su u sljedećoj tablici: 
	Izvor financiranja
	Iznos na 1.1.2025. (EUR)
	Iznos na 31.12.2025. (EUR)
	Valuta

	31
	58.135,22
	46.016,55
	EUR

	43
	90.655,89
	77.221,32
	EUR

	52
	3.465,89
	107,99
	EUR

	Obveze za predujmove
	0,00
	1.664,38
	EUR

	Ukupno
	152.257,00
	125.010,24
	EUR


Stanje novčanih sredstava na računu na dan 1. siječnja 2025. godine iznosilo je 152.257,00 EUR, dok stanje na dan 31. prosinca 2025. godine iznosi 125.010,24 EUR. Obveze za predujmove u iznosu od 1.664,38 EUR odnose se na sredstva za povrat Hrvatskom zavodu za zapošljavanje.


IV. OBRAZLOŽENJE POSEBNOG DIJELA

[bookmark: _Hlk193149416]Posebni dio Prijedloga godišnjeg izvještaja o izvršenju financijskog plana Arheološkog muzeja Narona za 2025. godinu prikazuje izvršenje rashoda i izdataka po programima, aktivnostima i projektima u okviru programske klasifikacije Ministarstva kulture i medija. 
U okviru programa 3903 Muzejska i vizualna djelatnost AMN provodi aktivnosti usmjerene na očuvanje, istraživanje, prezentaciju i interpretaciju kulturne baštine, kao i na razvoj muzejske djelatnosti kroz stručni, znanstveni i edukativni rad. Program se provodi kroz aktivnosti A780000 Muzeji – administracija i upravljanje, A780001 Muzeji – programska muzejsko-galerijska djelatnost te A780002 Muzeji – administracija i upravljanje (ostali izvori).
U okviru navedenog programa muzej provodi sljedeće skupine aktivnosti:
· investicijske programe, koji se odnose prvenstveno na nastavak izgradnje Lapidarija Arheološkog muzeja Narona, kao ključnog infrastrukturnog projekta muzeja te na nabavu informatičke opreme i programske podrške za potrebe rada muzeja,
· muzejsko-galerijsku djelatnost, koja obuhvaća organizaciju i realizaciju izložbi, gostovanja izložbi, stručnih i istraživačkih aktivnosti, pedagoško-andragoških programa te arheoloških istraživanja i rekognosciranja,
· aktivnosti zaštite i očuvanja kulturnih dobara, koje uključuju konzervatorske i restauratorske radove na arheološkim lokalitetima i predmetima iz fundusa muzeja.
Provedbom navedenih aktivnosti AMN ostvaruje svoju osnovnu djelatnost, koja uključuje zaštitu, istraživanje, stručnu obradu i prezentaciju arheološke baštine te njezinu dostupnost stručnoj i široj javnosti.
Ukupni rashodi za provedbu redovne i programske djelatnosti u 2025. godini izvršeni su u iznosu od 3.266.591,66 EUR, što predstavlja 95,53 % izvršenja u odnosu na plan, dok su u odnosu na prethodnu godinu rashodi izvršeni u iznosu od 94,41 %.

Aktivnost A780000 – Muzeji administracija i upravljanje 
U okviru ove aktivnosti osiguravaju se sredstva za redovno funkcioniranje muzeja, uključujući rashode za zaposlene, materijalne rashode, financijske rashode te nabavu potrebne opreme.
U 2025. godini rashodi ove aktivnosti ostvareni su u iznosu od 407.065,24 EUR, što predstavlja 95,64 % izvršenja u odnosu na plan, dok su u odnosu na prethodnu godinu veći za 5,59 %. Sredstva su najvećim dijelom utrošena za rashode za zaposlene, koji osiguravaju redovno obavljanje stručnih i administrativnih poslova muzeja, te za materijalne rashode potrebne za funkcioniranje ustanove.

Aktivnost A780001 – Muzeji programska muzejsko-galerijska djelatnost
Ova aktivnost obuhvaća provedbu programskih aktivnosti muzeja, uključujući stručne, znanstvene, istraživačke, izložbene, edukativne i izdavačke aktivnosti, kao i kapitalna ulaganja u razvoj muzejske infrastrukture.
U 2025. godini rashodi za programsku djelatnost izvršeni su u iznosu od 2.741.337,66 EUR, što predstavlja 99,95% izvršenja u odnosu na plan. Najveći dio rashoda odnosi se na kapitalni projekt izgradnje Lapidarija Arheološkog muzeja Narona, koji predstavlja jedno od najznačajnijih ulaganja u razvoj muzejske infrastrukture i unapređenje prezentacije arheološke baštine.

Aktivnost A780002 – Muzeji administracija i upravljanje – ostali izvori
U okviru ove aktivnosti financiraju se rashodi koji se pokrivaju iz vlastitih prihoda, prihoda za posebne namjene te pomoći. Rashodi su ostvareni u iznosu od 118.188,76 EUR, odnosno 47,09 % u odnosu na plan, dok su u odnosu na prethodnu godinu veći za 55,43 %. Ova sredstva korištena su za financiranje dijela materijalnih rashoda, nabavu opreme te provedbu pojedinih programskih aktivnosti muzeja.
Svi programi 2025. godine detaljno su prikazani u nastavku sa pokazateljem izvršenja rashoda po izvorima.







I. Investicijski programi
[bookmark: _Hlk224804996]I.1 Nastavak (VI. faza) izgradnje lapidarija Arheološkog muzeja Narona
Arheološki muzej Narona izgrađen je iznad in situ prezentiranih arhitektonskih ostataka rimskog hrama te je specifičnost in situ prezentacije uvjetovala i organizaciju prostornih kapaciteta zgrade. Prostori namijenjeni djelatnicima ne zadovoljavaju potrebe te se muzejski i opći poslovi obavljaju na tri adrese u Vidu. Kako bi se osiguralo kvalitetno funkcioniranje muzeja Arheološki muzej Narona posljednjih godina provodi program izgradnje nove muzejske zgrade, radno nazvane Lapidarij. Nakon izrade dokumentacije i ishođenja svih potrebnih dozvola 2020. počela je izgradnja novog muzejskog objekta. Prema projektu Lapidarij je planiran na način da se u više međusobno povezanih manjih objekata (paviljona) smjeste sadržaji koji nedostaju u sadašnjoj muzejskoj zgradi, a nužni su za funkcioniranje samog muzeja kao institucije. U novoj muzejskoj zgradi planirani su sljedeći sadržaji: 
- prostor namijenjen posjetiteljima - multimedijalna dvoranu, prostor za stalni postav kamenih spomenika, prostor za povremene izložbe i sanitarni prostori za posjetitelje,
- prostor namijenjen djelatnicima – uredske prostorije, restauratorska radionica za obradu arheološke građe, prostor za obradu i čuvanje dokumentacije te čuvaonica umjetnina,
- prostor namijenjen vanjskim suradnicima – dormitorij.
U 2020. godini Ministarstvo kulture i medija dodijelilo je 1.000.000,00 HRK za I. fazu izgradnje nove zgrade Arheološkog muzeja Narona. U 2021., za II. fazu, dodijeljeno je 1.000.000,00 HRK za nastavak izgradnje, u 2022., za III. fazu iznos od 3.000.000,00 HRK te u 2023. godini iznos od 1.494.495,62 EUR, a u 2024. godini iznos od 2.699.629,07 EUR. 
Za provedbu programa u 2025. godini planirana su sredstva u iznosu od 2.000.000,00 EUR iz izvora 11, dok je dodatnim odobrenjem osigurano još 616.108,63 EUR. Do 31. prosinca 2025. godine ukupno je utrošeno 2.616.108,63 EUR iz izvora 11 te 759,33 EUR iz izvora 31. 
Pokazatelj učinka: utrošena sredstva 2025. godine za realizaciju investicije: 2.616.108,63 EUR; nastavak radova na razvoju muzejske infrastrukture.
Pokazatelj rezultata: realizirana VI. faza izgradnje lapidarija te nastavak radova u skladu s planiranom dinamikom projekta.
I.2 Nabava informatičke opreme i programa
U svrhu osiguravanja nesmetanog i učinkovitog rada Arheološkog muzeja Narona u 2025. godini planirana je nabava informatičke opreme i programskih licenci potrebnih za redovno poslovanje muzeja te za sigurnu pohranu i obradu digitalne dokumentacije.
Postojeći server koji se koristi u muzeju star je više od 15 godina te zbog dotrajalosti i ograničenog kapaciteta više ne omogućuje sigurnu i učinkovitu pohranu podataka. Također, povećani obujam digitalne dokumentacije i digitalizacije muzejske građe zahtijeva dodatne kapacitete za pohranu podataka.
U okviru ovog programa planirana je nabava i instalacija novog servera te nabava tri eksterna diska za pohranu podataka za potrebe ureda restauratora, dokumentariste i tajništva ustanove. Na navedenim uređajima pohranjuju se podaci nastali tijekom rada muzeja, kao i digitalizirana muzejska građa i dokumentacija.
Uz navedeno, izvršena je i obnova licenci za rad na računalu (Office paket) te za antivirusnu zaštitu računalnog sustava (Kaspersky).
Za provedbu ovog programa planirana su sredstva u iznosu od 7.200,00 EUR. U realizaciju programa ukupno je utrošeno 7.400,00 EUR iz izvora 43 – prihodi za posebne namjene, pri čemu je izvršena zamjena servera te osigurana antivirusna zaštita računalnog sustava.
Odstupanje u odnosu na planirana sredstva u iznosu od 200,00 EUR posljedica je povećanih troškova nabave u odnosu na početne tržišne procjene. Unatoč manjem odstupanju, sve planirane aktivnosti uspješno su provedene te je program u potpunosti realiziran.

Pokazatelji učinka: nabavljen i instaliran novi server za potrebe muzeja; nabavljena tri eksterna diska za sigurnu pohranu podataka; obnovljene licence za uredske i sigurnosne računalne programe; osigurana stabilnost i sigurnost informatičkog sustava muzeja
Pokazatelji rezultata: unaprijeđena sigurnost i kapacitet pohrane digitalne dokumentacije muzeja; poboljšana učinkovitost rada zaposlenika kroz modernizaciju informatičke infrastrukture.


II. Muzejsko – galerijska djelatnost

II.1 Gostovanje izložbe „Rimsko zlatno prstenje“
U Arheološkom muzeju Narona realizirana je gostujuća izložba „Rimsko zlatno prstenje“ iz fundusa Zbirke rimskog zlatnog i srebrnog nakita Arheološkog muzeja u Zagrebu. Izložbom je predstavljen izbor rimskog prstenja, uključujući i predmete koji do sada nisu bili izlagani. Prstenje unutar zbirke većinom potječe s različitih antičkih lokaliteta, a dio predmeta pronađen je na području Siska tijekom jaružanja korita rijeke Kupe početkom 20. stoljeća. Uz originalne predmete izložene u vitrinama, postav je obogaćen izložbenim panoima s uvećanim fotografijama prstenja, prikazom tehnologije izrade rimskog nakita te organiziranim radionicama izrade nakita za djecu i odrasle.
Ukupni planirani trošak izložbe iznosio je 2.450,00 EUR. Iz izvora 11 planirano je i realizirano 1.450,00 EUR, dok su bila planirana i vlastita sredstva iz izvora 31 u iznosu od 900,00 EUR te sredstva iz izvora 43 u iznosu od 100,00 EUR. Dio sredstava ostao je neutrošen u iznosu od 687,10 EUR.
[bookmark: _Hlk224637760][bookmark: _Hlk224637962]Pokazatelj učinka: obogaćivanje izložbene ponude muzeja uspješnom realizacijom gostujuće izložbe o rimskom prstenju s pratećim edukativnim sadržajima i radionicama za posjetitelje te povećanje broja posjetitelja tijekom trajanja izložbe.
Pokazatelj rezultata: uspješna realizacija izložbe je značajno doprinijela promicanju muzejske djelatnosti, povećanju vidljivosti Muzeja te popularizaciji rimskog nakita. 

II.2 Gostovanje izložbe „X files – od prapovijesti do tradicije“
U Arheološkom muzeju Narona realizirana je gostujuća izložba „X FILES – od prapovijesti do tradicije“, preuzeta iz Muzeja vučedolske kulture. Autori izložbe su Petra Nikolić i Darijo Bošnjak, uz stručne suradnice Mirnu Šuljug i Mirelu Hutinec. Izložba predstavlja povezanost prapovijesne vučedolske kulture i tradicijske nošnje Baranje kroz prikaz motiva na vučedolskoj keramici i baranjskom ruhu. Poseban naglasak stavljen je na rekonstrukciju vučedolske odjeće te interpretaciju simbolike motiva „X“ na prapovijesnim figurama, čime se posjetiteljima približava svakodnevni život i simbolika prapovijesnog razdoblja kroz etnološku perspektivu.
Ukupni planirani trošak izložbe iznosio je 2.950,00 EUR. Iz izvora 11 planirano je i realizirano 1.950,00 EUR, dok su vlastita sredstva iz izvora 31 planirana u iznosu od 1.000,00 EUR, pri čemu je dio sredstava ostao neutrošen u iznosu od 365,70 EUR. Izložba je realizirana u skladu s planiranim financijskim okvirom.
Pokazatelj učinka: realizirana gostujuća izložba kojom je obogaćena tematska raznolikost muzejskog programa, koja je spojem pretpovijesne arheologije i etnologije izazvala veliki odaziv i interes posjetitelja, povećanje vidljivosti Muzeja i jačanju suradnje s Muzejom vučedolske kulture.
Pokazatelj rezultata: uspješno realizirana izložba je značajno doprinijela promicanju muzejske djelatnosti, popularizaciji pretpovijesne arheologije i etnologije, odnosno tradicijske baštine te povećanju interesa za pretpovijesnu arheološku baštinu.

II.3 Izložba „Ad Mensam“
U Arheološkom muzeju Narona realizirana je izložba „Ad Mensam“, posvećena rimskoj gastronomiji kao dijelu nematerijalne kulturne baštine antičkog razdoblja. Izložbom su predstavljeni rezultati višegodišnjeg istraživačkog i eksperimentalnog rada na rekonstrukciji rimskih jela, koji Muzej provodi u suradnji s dr. sc. Ivanom Ožanić Roguljić s Instituta za arheologiju u Zagrebu. Izložba je organizirana u sklopu manifestacije Rimska noć u Naroni 2025. godine te je obuhvatila rekonstrukciju rimske kuhinje i blagovaonice, kao i prikaz načina pripreme, čuvanja i transporta prehrambenih proizvoda u rimsko doba u usporedbi s današnjim praksama. U realizaciji izložbe sudjelovali su i učenici Srednje poljoprivredne i tehničke škole u Opuzenu kroz izradu radova prikazanih na interaktivnim površinama.
Ukupni planirani trošak izložbe iznosio je 10.100,00 EUR. Iz izvora 11 planirano je i realizirano 5.400,00 EUR. Također su bila planirana vlastita sredstva iz izvora 31 u iznosu od 2.900,00 EUR te sredstva iz izvora 43 u iznosu od 300,00 EUR. Zbog povećanja tržišnih cijena u odnosu na prvotne ponude, iz izvora 43 ostvareno je prekoračenje u iznosu od 639,40 EUR. Realizaciju izložbe dodatno su financijski podržali Dubrovačko-neretvanska županija s iznosom od 1.000,00 EUR te Grad Metković s 500,00 EUR, sukladno ugovorima o dodjeli financijske potpore. Za provedbu programa korištena su i sredstva donosa u iznosu od 5.000,00 EUR iz izvora 43.
Pokazatelj učinka: uspješnom realizacijom jako dobro posjećene izložbe popularizirana je antička gastronomija, ojačana edukativna uloga Muzeja, te je pridonijela jačanju suradnje s Institutom za arheologiju u Zagrebu i Srednjom poljoprivrednom i tehničkom školom iz Opuzena.
Pokazatelj rezultata: realizirana tematska izložba značajno je pridonijela promicanju muzejske djelatnosti i popularizaciji antičke gastronomije rekonstrukcijom rimske kuhinje i blagovaonice te provedenim edukativnim aktivnostima u suradnji s Institutom za arheologiju i srednjoškolskom ustanovom.

II.4 Izložba „Naronitanske geme“
U Arheološkom muzeju Narona realizirana je izložba „Naronitanske geme“, kojom su javnosti predstavljeni primjerci gema pronađeni na području antičke Narone, a koji se danas čuvaju u više muzejskih institucija. Najveći broj primjeraka čuva se u Arheološkom muzeju u Splitu, Zemaljskom muzeju Bosne i Hercegovine u Sarajevu te Arheološkom muzeju Narona, dok se pojedini primjerci nalaze i u muzejima u Beču, Oxfordu i Parizu. Izložba je organizirana u povodu predstavljanja publikacije dr. sc. Adnana Busuladžića o naronitanskim nalazima u Zemaljskom muzeju Bosne i Hercegovine u Sarajevu, objavljene u muzejskom nizu Katalozi i monografije 4, u zajedničkoj suradnji Zemaljskog muzeja Bosne i Hercegovine i Arheološkog muzeja Narona.
Ukupni planirani trošak iznosio je 4.300,00 EUR. Iz izvora 11 planirano je 3.500,00 EUR, a realizirano 4.353,78 EUR, što predstavlja prekoračenje od 853,74 EUR. Razlika je podmirena prenamjenom neutrošenih sredstava s izložbe „Iskopavanje Augusteuma“. Iz izvora 43 utrošeno je 984,04 EUR, odnosno 184,04 EUR više od planiranog zbog povećanja tržišnih cijena. Izložba je otvorena za javnost do 18. veljače 2026. godine.
Pokazatelj učinka: ovom odlično posjećenom izložbom predstavljen je rad ustanove, objedinjena je raspršena građa iz Narone, povećana vidljivost naronitanske baštine te je ojačana stručna i znanstvena suradnje s Zemaljskim muzejom Bosne i Hercegovine.
Pokazatelj rezultata: uspješno realiziranom izložbom prezentirani su nalazi iz fundusa te su objedinjene naronitanske geme iz više muzeja, prezentirani su nalazi iz fundusa Muzeja te je obogatila muzejsku ponudu specijaliziranim, edukativnim i znanstveno utemeljenim sadržajem.

II.5 Izložba „Tragovima arheološke baštine Baćine“
U Arheološkom muzeju Narona realizirana je dvojezična izložba „Tragovima arheološke baštine Baćine“, kojom su javnosti predstavljeni rezultati arheoloških istraživanja na lokalitetima u Baćini (Sv. Andrija, Sv. Jure i rekognosciranje) te dio donirane građe. Izložbom je predstavljeno oko 110 predmeta i dijelova predmeta izrađenih od različitih materijala (željezo, bronca, keramika, staklo, novac i dr.). Postav izložbe obuhvatio je šest izložbenih panoa, a izložba je otvorena u listopadu 2025. godine u maloj izložbenoj dvorani muzeja. Uz izložbu je objavljen i dvojezični katalog na 124 stranice s 60 fotografija, 15 nacrta, 10 tabli s crtežima nalaza i kartom lokaliteta. Autorica izložbe i kataloga je viša kustosica Arheološkog muzeja Narona Konstanta Bukovac. Tijekom trajanja izložbe planirane su i edukativne radionice o arheološkoj baštini Baćine u suradnji s nastavnicima povijesti iz Ploča.
Ukupni planirani trošak izložbe iznosio je 8.950,00 EUR. Iz izvora 11 planirano je i realizirano 4.300,00 EUR, dok je iz vlastitih sredstava muzeja (izvor 31) planirano 4.650,00 EUR, a realizirano 4.333,21 EUR.
Pokazatelj učinka: realizacijom ove izložbe povećana je dostupnost i vidljivost arheološke baštine Baćine u fundusu Muzeja i predstavljen je rad muzeja, povećao se broj posjetitelje te je ostvareno jačanje i poticanje daljnje suradnje s lokalnom zajednicom.
Pokazatelj rezultata: uspješnom realizacijom izložbe povećan je broj inventariziranih muzejskih predmeta i broj konzerviranih i restauriranih muzejskih predmeta, te je podignuta svijest o potrebi čuvanja lokalne kulturne baštine.

II.6 Izložba „Iskopavanje Augusteuma u Naroni – radovi 1995.“
U Arheološkom muzeju Narona realizirana je dvojezična obljetnička izložba kojom je javnosti predstavljen dio muzejske dokumentacije nastale tijekom arheoloških istraživanja lokaliteta Augusteum u Vidu 1995. godine, povodom obilježavanja 30. obljetnice njegova otkrića. Izložba je obuhvatila četiri izložbena panoa i oko 100 fotografija koje dokumentiraju tijek istraživačkih radova te odabranu digitaliziranu terensku dokumentaciju. Postavljena je u prostoru recepcije muzeja uoči Međunarodnog dana muzeja, a popraćena je dvojezičnim katalogom u opsegu od 20 stranica. Autorica izložbe i kataloga je viša kustosica Arheološkog muzeja Narona Konstanta Bukovac.
Ukupni planirani trošak iznosio je 5.500,00 EUR. Iz izvora 11 planirano je 3.000,00 EUR, a realizirano 2.146,26 EUR, dok je iz vlastitih sredstava (izvor 31) utrošeno 98,59 EUR. Neiskorišteni dio sredstava prenamijenjen je za pokriće povećanih troškova izložbe „Naronitanske geme“. Realizaciju izložbe dodatno su financijski podržali Dubrovačko-neretvanska županija i Grad Metković s po 700,00 EUR.
[bookmark: _Hlk224647193]Pokazatelj učinka: realiziranom obljetničkom izložbom ostvareni je jačanje lokalnog identiteta i svijesti o baštini, povećanje broja posjetitelja, obogaćenje muzejske ponude digitaliziranim sadržajima te suradnja s lokalnom zajednicom.
Pokazatelj rezultata: povećanje broja digitaliziranih muzejskih predmeta, predstavljanje muzejske dokumentacije te su održane likovne radionice.

II.7 Pedagoško–andragoške aktivnosti Arheološkog muzeja Narona
Program pedagoško-andragoških aktivnosti Arheološkog muzeja Narona usmjeren je na edukaciju i uključivanje različitih dobnih skupina u upoznavanje s arheološkom baštinom i muzejskim zbirkama. Aktivnosti su provedene u sklopu manifestacija kao što su Noć muzeja, Međunarodni dan muzeja, Europska noć muzeja, Europski dani arheologije i Rimska noć u Naroni, kao i uz pojedine povremene izložbe. Program je obuhvatio izradu i tiskanje edukativnih materijala, radionice, prezentacije te aktivnosti na digitalnim platformama muzeja (web stranica i društvene mreže). Poseban naglasak stavljen je na upoznavanje djece, mladih i šire javnosti s rimskom baštinom i muzejskim zbirkama.
Ukupni planirani trošak programa iznosio je 3.000,00 EUR. Iz izvora 11 planirano je i realizirano 2.000,00 EUR, dok su vlastita sredstva iz izvora 43 planirana u iznosu od 1.000,00 EUR, pri čemu je zbog povećanja troškova zabilježeno odstupanje od 61,41 EUR.
Pokazatelj učinka: povećanje dostupnosti i razumijevanja arheološke baštine kroz edukativne i participativne programe.
Pokazatelj rezultata: provedene pedagoško-andragoške aktivnosti u sklopu muzejskih manifestacija, izrađeni edukativni materijali i održane radionice za različite dobne skupine.

II.8 Rekognosciranje delte rijeke Neretve – prostor naselja Baćina
Program rekognosciranja prostora naselja Baćina provodi se u sklopu projekta izrade Arheološke karte delte Neretve, s ciljem prikupljanja podataka potrebnih za planiranje budućih arheoloških istraživanja, zaštitu poznatih te evidentiranje novih arheoloških lokaliteta. Aktivnosti obuhvaćaju terenski pregled područja, dokumentiranje stanja lokaliteta fotografiranjem i izradom terenske dokumentacije te obradu prikupljenih podataka. Prikupljeni podaci bit će uneseni u bazu podataka s osnovnim informacijama i fotografijama nalazišta, koja će biti dostupna javnosti putem mrežnih stranica muzeja.
Za provedbu programa planirana su sredstva u iznosu od 1.250,00 EUR iz izvora 31. Aktivnost je u pripremi te tijekom izvještajnog razdoblja još nije realizirana. 









III. Zaštita i očuvanje kulturnih dobara

III.1 Konzervacija bedema Narone
Program konzervacije bedema antičke Narone provodi se s ciljem očuvanja i zaštite jednog od najznačajnijih arheoloških lokaliteta na području Narone. Radovi sanacije i konzervacije kontinuirano se provode od 2017. godine, a obuhvaćaju čišćenje i uklanjanje vegetacije, ručnu razgradnju oštećenih dijelova lica bedema, sanaciju ispune bedema, zidanje razgrađenih dijelova, obradu vrha zida te izradu potrebne dokumentacije. Tijekom 2025. godine radovi su bili usmjereni na obnovu najugroženijih dijelova sjevernog poteza naronitanskih bedema, uz angažman stručnih vanjskih suradnika.
Ukupno planirana sredstva iznosila su 7.000,00 EUR. Iz izvora 11 planirano je i realizirano 5.000,00 EUR, dok je iz izvora 43 planirano i utrošeno 2.000,00 EUR. Zbog povećanih troškova radova dodatnih 1.702,63 EUR podmireno je iz donosa, odnosno viška sredstava iz prethodnih godina.
Pokazatelj učinka: očuvanje i stabilizacija arheološkog lokaliteta antičke Narone kroz kontinuirane konzervatorske radove.
Pokazatelj rezultata: provedeni radovi sanacije i konzervacije na ugroženim dijelovima sjevernog poteza naronitanskih bedema te spriječeno daljnje propadanje lokaliteta.


III.2 Konzervacija i restauracija predmeta iz fundusa Arheološkog muzeja Narona
Program konzervacije i restauracije predmeta iz fundusa Arheološkog muzeja Narona planiran je s ciljem očuvanja muzejske građe i osiguravanja njezine dugoročne zaštite. Na temelju uvida u stanje građe tijekom revizije provedene 2021. godine utvrđena je potreba za provođenjem rekonzervacije i konzervacije dijela predmeta iz fundusa izrađenih od keramike, stakla, jantara, kamena i kosti. Radovima rekonzervacije i konzervacije bi bili obuhvaćeni predmeti iz više zbirki, otkupljeni i darovani predmeti te oni koji su pronađeni pri arheološkim istraživanjima. Za potrebe ovih radova bili su angažirani vanjski stručni suradnici te su tijekom 2025. g. izvršili konzervaciju 640 ulomaka i dijelova staklenih pokretnih nalaza iz Studijske zbirke.
Za provedbu programa planirana su sredstva u iznosu od 2.000,00 EUR iz izvora 43. Do sada je utrošeno 760,79 EUR planiranih sredstava. 

Pokazatelj učinka: primjerena zaštita 640 predmeta iz fundusa, konzervacija predmeta iz fundusa pridonosi zaštiti i očuvanju predmeta.
Pokazatelj rezultata: provedeni radovi konzervacije pridonose smanjenju učinka procesa propadanja na predmete iz fundusa.









V. POSEBNI IZVJEŠTAJ U GODIŠNJEM IZVJEŠTAJU O IZVRŠENJU FINANCIJSKOG PLANA AMN
1. Izvještaj o stanju potraživanja i dospjelih obveza
a. Stanje potraživanja iznosi 3.658,00 EUR 
	Potraživanja od kupaca
	Saldo 31.12.2025.
EUR

	Damir Brnas, Vid
	500,00

	Palma d.o.o., Celje
	2.535,00

	Destination F-tours d.o.o., Split
	142,00

	ZANTIUM travel d.o.o., Zagreb
	86,00

	GULLIVER DESTINATION MANAGEMENT COMPANIY d.o.o., Dubrovnik
	
205,00

	Osnovna glazbena škola Lovro pl. Matačić, Omiš
	190,00

	Ukupno:
	3.658,00



b) Stanje obveza iznosi 32.914,21 EUR i sve obveze su nedospjele na 31. prosinca 2025.
	Obveze prema dobavljačima
	Saldo 31.12.2025.
EUR

	Plaća 12/2025
	26.041,13

	Plaća 12/2025 - pripravnici
	2.348,20

	Emotikon d.o.o., 
	625,00

	HEP ELEKTRA d.o.o.
	54,32

	OTP banka d.d.
	83,34

	HP – Hrvatska pošta d.d.
	85,97

	Link 2 d.o.o.
	99,54

	A1 Hrvatska d.o.o.
	70,88

	Securitas Hrvatska d.o.o.
	113,83

	Čistoća Metković 
	87,53

	Neretvansko-primorsko-vrgorski vodovod d.o.o.
	13,26

	HEP OPSKRBA d.o.o.
	1.841,96

	Hrvatski Telekom d.d.
	73,12

	KONE d.o.o.
	52,44

	Obiteljski raj Bebić
	43,80

	Hrvatske autoceste d.o.o.
	14,80

	Sinonim d.o.o. za prevoditeljstvo i usluge
	227,50

	APIN SUSTAVI d.o.o.
	82,95

	Centar za vozila Hrvatske d.d.
	50,63

	Financijska agencija
	3,08

	VRILO, obrt za ugostiteljstvo
	99,00

	Obveze za predujam HZZ
	801,93

	Ukupno: 
	32.914,21









Vid, 30.7.2026.
KLASA: 
UR.BROJ: 
Ravnatelj:

___________________________
mr.sc. Toni Glučina

PRIHODI

Brojčana oznaka i naziv grupe Izvršenje na 31.12.2024.

Rebalans III.

2025. Izvršenje 2025.

Indeks izvršenje 

/ izvršenje 

prethodne 

godine

Indeks 

izvršenje / 

tekući plan

1 2 3 4 5 (4 / 2) 6 (4 / 3)

1 OPĆI PRIHODI I PRIMICI 3.111.730,48 3.168.344,13 3.148.402,90 101,18% 99,37%

 11 Iz proračuna 3.111.730,48 3.168.344,13 3.148.402,90 101,18% 99,37%

3 VLASTITI PRIHODI 32.951,43 29.622,00 26.261,19 79,70% 88,65%

 31 Vlastiti prihodi 32.951,43 29.622,00 26.261,19 79,70% 88,65%

4 PRIHODI ZA POSEBNE NAMJENE 41.639,66 40.378,00 35.347,56 84,89% 87,54%

 43 Ostali prihodi 41.639,66 40.378,00 35.347,56 84,89% 87,54%

5 POMOĆI 3.756,00 28.715,00 27.668,87 736,66% 96,36%

 52 Pomoći grad. i župan 3.756,00 28.715,00 27.668,87 736,66% 96,36%

SVEUKUPNO: 3.190.077,57 3.267.059,13 3.237.680,52 101,49% 99,10%

RASHODI

Brojčana oznaka i naziv grupe Izvršenje na 31.12.2024.

Rebalans III.

2025. Izvršenje 2025.

Indeks izvršenje 

/ izvršenje 

prethodne 

godine

Indeks 

izvršenje / 

tekući plan

1 2 3 4 5 (4 / 2) 6 (4 / 3)

1 OPĆI PRIHODI I PRIMICI 3.402.729,00 3.168.344,13 3.148.402,90 92,53% 99,37%

 11 Iz proračuna 3.402.729,00 3.168.344,13 3.148.402,90 92,53% 99,37%

3 VLASTITI PRIHODI 24.690,17 87.757,22 38.379,86 155,45% 43,73%

 31 Vlastiti prihodi 24.690,17 87.757,22 38.379,86 155,45% 43,73%

4 PRIHODI ZA POSEBNE NAMJENE 17.070,43 131.033,89 48.782,13 285,77% 37,23%

 43 Ostali prihodi 17.070,43 131.033,89 48.782,13 285,77% 37,23%

5 POMOĆI 15.542,78 32.180,89 31.026,77 199,62% 96,41%

 52 Pomoći grad. i župan 15.542,78 32.180,89 31.026,77 199,62% 96,41%

SVEUKUPNO: 3.460.032,38 3.419.316,13 3.266.591,66 98,82% 95,53%

IZVJEŠTAJ O PRIHODIMA I RASHODIMA PREMA IZVORIMA FINANCIRANJA


